ར་བས། །མཆོད་སྦྱིན་བརྒྱ་པ་སྙིང་ཁར་ལག་པད་ཟུམ། །ཐམས་ཅད་
མཁྱེན་པ་བསོད་ནམས་རྒྱ་མཚོས། གླེགས་བམ་གྱི་ལུང་བསྟན་བཞིན་དགའ་ཚལ་གྱི་གཙུག་ལག་ཁང་བཏབ། །ཨལ་
ཏན་རྒྱལ་པོས་མཐའ་འཁོབ་ཀྱི་ཡུལ་དུ་སྤྱན་དྲངས་ཏེ། དམ་པའི་ཆོས་ཀྱི་སྒྲོན་མེ་སྤར། སྔོན་རྒྱ་ནག་ཝན་ལི་རྒྱལ་
པོའི་ལུང་གིས་ལྷ་ཡི་ལྷ་ཞེས་མངོན་པར་མཐོ། མཐོན་པོའི་རིགས་ལྡན་ཚེ་རིང་གནམ་གྱི་
རྒྱུད། །ཇིང་གིར་གན་གྱི་གདུང་ལས་ཉེར་འོངས་པ། །སྲིད་གསུམ་དབང་ཕྱུག་ཀུན་
གྱི་ཅོད་པན་མཆོག །ཐུགས་རྗེའི་རྩལ་གསུམ་ཡོངས་རྫོགས་གདོང་ལྔའི་དབང་།
དྲེགས་པའི་གདེང་ཀ་ཆེར་གཡོ་ཞིང༌། །འཇིགས་པའི་ཕུད་སྒྲ་སྒྲོག་པ་རྣམས། །གཟི་
བརྗིད་མཁའ་ལྡིང་དབང་པོ་ཡིས། །ཐལ་བར་མ་བྱས་སུ་ཞིག་མཆིས། །རྩོལ་བ་མེད་
པར་སྲིད་ཞི་ཡི། །ཡོན་ཏན་ཆུ་ཀླུང་མ་ལུས་པ། །ལེགས་པར་འདུ་བའི་རྒྱ་མཚོ་
ནི། །དོན་གཉིས་ནོར་བུའི་འབྱུང་གནས་མཆོག །ཐམས་ཅད་མཁྱེན་པ་ཡོན་ཏན་རྒྱ་མཚོ། མཐུ་
སྟོབས་ཆེན་པོས་ནག་ཕྱོགས་བདུད་རིགས་ཐམས་ཅད་ཚར་བཅད་དོ། །འཕགས་ཆེན་དམ་པའི་སྐྱེས་
(༡༠བ)རབས་མུ་ཏིག་གི །ཕྲེང་བ་ལྷག་བསམ་སྲད་བུ་ལ་བརྒྱུས་པ། །འགྲོ་ཀུན་དགའ་
བ་བསྐྱེད་པའི་དོ་ཤལ་དུ། ། རིང་པོར་འཆང་བའི་ཕ་མཐའ་རྟོགས་ནུས་མིན། །ཐུབ་
བསྟན་ལྷ་ཡི་ལམ་ཡངས་པར། །མཁས་གྲུབ་མཁའ་ལྡིང་བགྲོད་པའི་ཤུལ། །གྱི་ནར་
སྤྱོད་པའི་ཕྱེ་མ་ལེབ། །བགྲོད་རློམ་ངལ་བ་བསྒྲུབ་པར་ཟད། །འོན་ཀྱང་སྔོན་བསགས་
ལེགས་བྱས་ཀྱིས། །རྙེད་པའི་དལ་འབྱོར་ཡིད་བཞིན་ནོར། །ཐོས་བསམ་སྒོམ་པའི་
བྱི་དོར་གྱིས། །དོན་གཉིས་འདོད་དགུའི་དཔལ་ལ་སྤྱད། །དེ་ཕྱིར་རང་གི་རྟོགས
བརྗོད་ཀྱི། །སྤྱོད་ཚུལ་རྫུན་གྱི་རྙོག་མ་དང༌། །བྲལ་བའི་གཏམ་གྱི་གང་གའི་
465

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
རྒྱུན། །མགྲིན་པའི་ལམ་གསུམ་པ་ལས་འོངས། །དཔལ་རྒྱལ་ཀུན་ཐུགས་རྗེའི་བདག་
ཉིད་མཆོག །ལྷ་ཕྱག་ན་པདྨས་བྱིན་བརླབས་པའི། །གནས་གངས་ཅན་འཛིན་མའི་
མཐིལ་གྱི་ལྗོངས། །ས་མཐོ་རིས་ཡོན་ཏན་བདུན་ཚང་བ། །ཡུལ་གཡང་ཆགས་ཡར་
ཀླུང་ནུབ་ཀྱི་ཆ། །སྔོན་ཆོས་རྒྱལ་མེས་དབོན་རྣམ་གསུམ་དུས། །བློན་རིག་ཅན་འབྱུང་
བའི་ས་དཔྱད་ཀྱི། །རི་གླང་ཆེན་དལ་གྱིས་རྒྱུ་འདྲའི་ངོགས། །སྟེང་འཆི་མེད་ཀྱི་ཡུལ་
གྲུར་ཅོ་འདྲི་བའི། །གྲོང་རྒྱུ་སྐར་ས་ལ་བཀྲམ་འདྲའི་དབུས། །རྫོང་འཕྱིང་བ་སྟག་
རྩེའི་ཕོ་བྲང་ཆེར། །ལས་རྣམ་དཀར་གྱིས་བསྐྲུན་པའི་ལུས་རྟེན་བཅས། །ལར་སླུ་
མེད་རྟེན་ཅིང་འབྲེལ་འབྱུང་མཐུས། །མགོན་པདྨའི་རྒྱལ་ཚབ་བྱང་པ་རྗེས། །དཔལ་
འཆི་མེད་ལྷ་དང་དྲག་དམར་(༡༡ན)གྱི། །རྒྱུད་ཐོག་མར་སྨིན་པའི་བཀའ་དྲིན་
ནོད། །གནས་འཕགས་ཡུལ་གྱི་འཇམ་དཔལ་བཤེས་གཉེན་ཞབས། །བོད་སྤུ་རྒྱལ་
གནུབས་བན་སངས་རྒྱས་ཀྱང༌། །ལར་མཁྱེན་བརྩེ་ནུས་པའི་བྱེད་པོ་ལ། །རྗེ་རིགས་
འཛིན་འདི་པའི་ལྷག་མིན་སྙམ། །དེར་གཞན་དབང་གིས་བསྐྱོད་པའི་བསེར་བུ་
ཡིས། །རང་འཆིང་བྱེད་ཀྱི་ཕ་ཡུལ་སྤྲིན་ཚོགས་དང༌། །ཡོངས་སོ་སོར་ཕྲལ་བས་དམ་
ཆོས་ཀྱི། །མདངས་ཉི་འོད་གསལ་བའི་གཡང་དུ་ལོན། །དུས་རིང་ཞིག་ཡུལ་མང་
བགྲོད་པའི་མཚམས། །ལར་སྐྱེ་བོའི་གཏམ་གྱི་ཅ་ཅོའི་སྒྲ །ཕྱོགས་སོ་སོར་ཁྱབ་ཚེ་
ཐག་ཁྲ་ལ། །སྦྲུལ་འཛིན་པའི་ཀུན་རྟོག་རི་མོ་ཤར། །ཆེས་ན་ཚོད་ཕྲ་བ་ལོ་ལྔའི་
དུས། །དཔལ་འཛིན་མའི་ཐིག་ལེ་སྐྱིད་ཤོད་ཀྱི། །གནས་དཔལ་ལྡན་འབྲས་སྤུངས་
ཆོས་ཀྱི་སྡེར། །མགོན་རྒྱལ་བསྟན་སྒོ་རུ་ཐོག་མར་ཞུགས། །དེར་མཁན་ཆེན་དམ་
པའི་ཞབས་དྲུང་དུ། །དཔལ་དི་པཾ་ཀ་རའི་ལམ་ཡིག་དང་། །ལྷ་ཞི་དྲག་འགའ་ཡི་
རྗེས་གནང་སོགས། །ཆོས་རྣམ་གྲངས་དུ་མའི་བཀའ་དྲིན་ནོས། །ལོ་བརྒྱད་དུ་སླེབས་
ནས་དགེ་ཚུལ་གྱི། །ཚིགས་སྔ་མའི་ཆོ་ག་ཉེར་བསྟན་ཏེ། །རང་ཀློག་པ་ཐོས་བསམ་
བྱ་བ་ལ། །བློ་བརྩོན་པས་གང་ནུས་ཉམས་སུ་བླངས། །དུས་རིང་མིན་བགྲང་བྱ་བཅུ་
གཅིག་ནས། །ཁོང་འཇམ་དབྱངས་གཞོན་ནུ་ངུར་སྨྲིག་གི། །ཟོལ་ཉེར་འཛིན་དཀོན་
466

འཁྲུངས་རབས་ཀྱི་ཞིང་བཀོད་རྟོགས་བརྗོད་གསལ་བའི་མེ་ལོང༌། ༼༡༥༽
མཆོག་ཆོས་འཕེལ་དྲུང༌། །ཆེས་ཕྲ་ཞིབ་བསྡུས་ཚད་ཀྱི་རིག་པ་རྩིས། །རྒྱ་རྣམ་པར་
ཆེ་བ་ཐོགས་མེད་ཀྱི། །གཞུང་ཕ་རོལ་ཕྱིན་པའི་སྦས་(༡༡བ)དོན་དང༌། །ཆེས་ཡང་
ཟབ་སྟོང་ཉིད་ཀླུ་སྒྲུབ་ཀྱི། །སྲོལ་ཟླ་གྲགས་བཞེད་པ་ཇི་བཞིན་སྦྱངས། །བླང་དོར་
བྱའི་གནད་སྟོན་འདུལ་བའི་སྡེ། །ཆོས་གཞི་ལྔ་གཙོར་བརྗོད་མངོན་པ་མཛོད། །སྔོན་
རྒྱ་བོད་ཀྱི་མཁས་གྲུབ་གཞུང་འགའ་ལ། །ལས་སྐལ་བཟང་གི་བག་ཆགས་ཅུང་ཟད་
བཞག །གཞུང་ཀུན་ལ་མཁས་པར་མ་གྱུར་ཀྱང༌། །དེང་རིགས་པ་སྨྲ་བའི་ཁྲོད་ནང་
དུ། །མདོག་དཀར་པོའི་བྱ་རོག་མིན་འདི་ཡང་། །རྗེ་བླ་མ་དེ་ཡི་དྲིན་དུ་ཁུམས། །ཡུལ་
ཉེར་བཞིའི་ཡ་གྱལ་ལྷ་མོ་མཁར། །རྗེ་སྲོང་བཙན་སྒམ་པོའི་སྒྲུབ་གནས་སུ། །ཡོངས་
རིགས་བརྒྱའི་བདག་པོ་རྡོ་རྗེ་འཆང༌། །འཁོན་དཔལ་འབྱོར་ལྷུན་གྲུབ་དྲུང་དུ་
སྙེགས། །མགོན་འཇམ་དཔལ་སྙིང་པོའི་གདམས་པའི་བཅུད། །དཔལ་འདུས་པའི་
སྙན་རྒྱུད་ཞལ་གདམས་དང་། །སྔགས་གསར་སྙིང་གི་དཀྱིལ་འཁོར་མཐའ་ཀླས་
པར། །རྒྱུད་སྨིན་བྱེད་དབང་གི་ཆོ་ག་ནོས། །ལུང་མན་ངག་ཕྱག་བཞེས་ཇི་སྙེད་
པའི། །གནད་དཀའ་བའི་ཕྲང་ལ་ཞུན་ཐར་བཅད། །ཡེ་དག་པའི་རིག་པ་ཀུན་ཏུ་
བཟང་། །ངོ་རྗེན་སྤྲོད་ཐེག་པའི་ཡང་རྩེ་བསྟན། །ཁ་ཕྱིར་བལྟས་སེམས་ཀྱི་ཐ་རྒོད་
དག །རྒྱུན་ཆད་མེད་ངེས་འབྱུང་གིས་བརླན་ནས། །ཆོས་སྙིང་ནས་བསྒྲུབ་བློའི་མྱུ་
གུ་འདི། །དྲིན་འཁོར་ཐབས་མེད་པའི་ཐུགས་རྗེར་ངེས། །ལོ་ཉེར་གཉིས་དུས་སུ་
ཚིགས་སྔ་མའི། །མཁན་སློབ་དཔོན་དགེ་འདུན་བཅུ་ཚོགས་དབུས། །གནས་འཕྲུལ་
སྣང་ཤཱཀྱ་མུ་ནིའི་དྲུང༌། །ཁྲིམས་ཚངས་སྤྱོད་ཀྱི་གཙོ་བོ་བསྙེན་པར་རྫོགས། །དེར་
མཁན་ཆེན་འགྲོ་བའི་བླ་མའི་དྲུང་། །དཔལ་རྒྱལ་བ་བློ་བཟང་གྲགས་པ་ཡི། །གསུང་
དྲི་མེད་འགའ་སོགས་ལུང་གི་(༡༢ན)རིགས། །འགྲོ་གང་ཆེ་སྣ་ཚོགས་ཁ་ཡར་ཐོབ། །
ཕྱི་ཐ་སྙད་མཁྱེན་པའི་སློབ་དཔོན་འགར། །རྩིས་དཀར་ནག་སྙན་ངག་སྡེབ་སྦྱོར་
དང་། །མིང་མངོན་བརྗོད་ཀ་ཙན་བརྡ་སྤྲོད་གཞུང༌། །དོན་ཕྱོགས་ཙམ་རིག་པའི་
བསླབ་སྦྱངས་གྱིས། །ཟུར་རིགས་འཛིན་པདྨ་རྡོ་རྗེའི་དྲུང༌། །དོན་ཡང་ཟབ་ཐུགས་
467

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
སྒྲུབ་རྣམ་གསུམ་དང་། །ལྷ་མ་གཤིན་གཟའ་གདོང་དྲེགས་པ་སོགས། །ལས་རྣམ་
བཞིའི་མན་ངག་མཐའ་ཀླས་ཐོབ། །བློ་མི་བསྲུན་བསྟན་འགྲོའི་ཕན་བདེ་རྣམས། །
ཐབས་དུ་མས་འཇོམས་པའི་དགྲ་སྡེའི་ཚོགས། །དོན་བདེ་ཆེན་རང་སྣང་མི་བསྐྱོད་
པའི། །ཞིང་དག་པའི་མགྲོན་དུ་བོས་སྙམ་བགྱིད། །བརྡའ་འདོད་རྒྱལ་ཙམ་གྱིས་
བཏགས་མིན་པའི། །དོན་གནས་ལྔ་རིག་པའི་པཎྜི་ཏ། །བོད་གངས་ཅན་ཡུལ་གྱི་
དགེ་བའི་དབང༌། །སྐད་རྣམ་གཉིས་སྨྲ་བའི་སྨོན་འགྲོ་བར། །ལྷ་གཞོན་ནུ་གདོང་
དྲུག་བཞེད་སྲོལ་གྱི། །གཞུང་དྲི་མ་མེད་པའི་ཆ་བསགས་མདོ། །དཔལ་བཙུན་པ་
ཟླ་བའི་ཙནྡྲ་བ། །གནད་ཞིབ་མོར་རི་མོས་གཏན་ལ་ཕབ། །ཡུལ་དབུས་འགྱུར་དུ་
ཟླ་བྲལ་ཤནྟི་པའི། །སྐྱོན་ཀུན་བྲལ་སྡེབ་སྦྱོར་རིན་ཆེན་འབྱུང་། །མིང་ཟད་པ་མེད་
པའི་འཆི་མེད་མཛོད། །ཚུལ་དགོངས་དོན་མ་ལུས་ལྷུག་པར་བཀྲོལ། །ཉམས་འགྱུར་
བ་སྟོང་གི་འཛུམ་ཞལ་ཅན། །ངག་སྨྲ་བའི་འབྱུང་གནས་མེ་ལོང་གི། །དོན་སྔ་ན་མེད་
པའི་ལེགས་བཤད་ཀྱི། །མི་ཁོ་བོའི་རྣ་བར་བདུད་རྩི་བྱིན། ། །དཔལ་དུས་འཁོར་
དབྱངས་འཆར་རྩིས་ཀྱི་གཞུང༌། །ཐོན་སམྦྷོ་ཊ་ཡི་སུམ་རྟགས་སོགས། །བོད་ཆེར་
རློམ་ཕལ་གྱིས་ཤེས་མིན་པའི། །ཡིད་ཀུན་དགའ་བསྐྱེད་པའི་ལྟད་མོ་མཐོང་། །ཡུལ་
རྒྱ་བལ་བོད་འདིར་བསོད་ནམས་ཀྱི། །ཞིང་དམ་པར་བསྐྲུན་པའི་(༡༢བ)སྐུ་གཟུགས་
དང༌། །ཧོར་རྒྱ་ནག་གི་རོལ་ཆ་གན་གོས་སོགས། །ཡོངས་དངོས་པོའི་བརྟགས་ཐབས་
ཇི་སྙེད་རིག །ཚིག་དམ་དུམ་བཅད་པའི་རྩོམ་པ་དང༌། །སྐད་རྡོ་ཆག་སྒྲིགས་ཀྱི་
ལེགས་སྦྱར་ལ། །རང་མཁས་པར་སྒྲུབ་པའི་རེ་བ་དག །བྱེད་མ་དགོས་མཁས་དབང་
ཁྱོད་ཀྱི་དྲིན། །རྗེ་བླ་མ་དཀོན་མཆོག་ཆོས་འཕེལ་ལ། །དཔལ་བྱང་ཆུབ་ལམ་རིམ་
འདུས་པ་ཡི། །གནད་འཁྲུལ་མེད་རྒྱལ་དབང་ཙོང་ཁ་པའི། །ལུགས་ཇི་བཞིན་ཞིབ་
མོར་ཉན་པའི་ཚེ། །ཆོས་མཐའ་དག་མངོན་སུམ་ལག་མཐིལ་ནང༌། །ད་སྟོན་པར་
འདུག་སྙམ་བྱེད་ནུས་པའི། །འཆད་མཁས་ལ་ཟླ་བྲལ་རྣམ་དཔྱོད་མཆོག །དེ་བསམས་
ཀྱིན་མཁས་པའི་ཡང་རྩེར་ཁུམས། །རིགས་ཀུན་ཁྱབ་པདྨ་བཛྲ་ལས། །དཔལ་ཐེག་
468

འཁྲུངས་རབས་ཀྱི་ཞིང་བཀོད་རྟོགས་བརྗོད་གསལ་བའི་མེ་ལོང༌། ༼༡༥༽
པའི་ཡང་རྩེ་བཟང་ཐལ་སོགས། །དབང་རིག་གཏད་ཉམས་འཁྲིད་རྒྱབ་རྟེན་
ལུང༌། །ཟབ་རྒྱ་ཆེའི་བདུད་རྩི་རྨད་དུ་བྱུང༌། །མགོན་རྡོ་རྗེ་འཆང་དབང་བསོད་
ནམས་དྲུང་། །ཆོས་ཡང་ཟབ་གསུང་ངག་སློབ་བཤད་མཆོག །དབང་རྡོ་རྗེ་ཕྲེང་
སོགས་སྤྱི་བཀའ་དང༌། །གཞན་ཟུར་བཀའ་མང་པོའི་སྨིན་གྲོལ་མཛད། །ལར་གསང་
ཆེན་གྱི་བསྟན་པ་འཛིན་པ་ལ། །ཕ་རྡོ་རྗེ་འཆང་དབང་རྣམ་པ་གཉིས། །ཡོངས་སྒྱུ་
འཕྲུལ་དྲྭ་བའི་ཟློས་གར་གྱིས། །བོད་གངས་ཅན་འདི་འོག་མིན་ཞིང་དུ་བྱས། །ཁས་
ཉེར་བླངས་བསླབ་ལ་ནན་ཏན་དང་། །ཡིད་ལྷག་བསམ་གྱིས་རབ་དྲངས་བཤད་
སྒྲུབ་སོགས། །གང་ཅི་ནུས་སུ་བྱེད་པར་རློམ་འདི་ཡང་། །རྟེན་དལ་འབྱོར་དོན་ལྡན་
དུ་བྱས་སམ་སྙམ། །བློ་ནང་དུ་བཀུག་ནས་ཉེར་བསམས་ན། །དོན་གོ་ཡུལ་དུ་ལུས་
པའི་ཁ་བཤད་ཀྱིས། ། གཞན་འགྲོ་ཕན་དུ་རློམ་པའི་རྣམ་གཡེང་འདི། །ཀུན་ཐབས་
མཁས་ཀྱིས་ཕུང་བའི་བསླུ་བྲིད་མཁན། །གནས་ངན་སོང་གི་སྡུག་བསྔལ་མེ་འོབས་
དོང༌། །སྲིད་འཁོར་བའི་བཙོན་དོང་མཐའ་མེད་ནགས། །སྲོག་མི་རྟག་གློག་(༡༣ན)གི་
རོལ་གར་མཁན། །འདི་མཐོང་བཞིན་སྒྲུབ་ལས་གཡེལ་བས་ནོངས། །སྔོན་ཆོས་
བརྒྱད་གདོན་གྱི་དབང་སོང་བའི། །ཚེ་དོན་མེད་དུ་འདས་པའི་ལྷག་མ་ལ། །ལྷ་
དཀོན་མཆོག་གསུམ་གྱི་ཐུགས་རྗེ་ཡིས། །དུས་གཏན་མདུན་འགྲུབ་པའི་བཀའ་དྲིན་
ཞུ། །གོང་གི་ཞིང་བཀོད་རྣམས་ཀྱི་འཕྲོས་ལས་མགྲིན་བཟང་གཟིག་པགས་གྱོན་པའི་ངང་ཚུལ་ལྟར། བདག་གི་
སྤྱོད་ཚུལ་ཅུང་ཟད་བྲི་བར་འདོད་ན། བཤད་མ་ཐག་པའི་ཚིགས་བཅད་རྣམས་ཧ་ཅང་མངས་པར་འགྱུར་བས་པོ་
ཏ་ལའི་ས་འདུལ་ལ་ཡོངས་སྐབས། འཕགས་པ་ལོ་ཀེ་ཤྭ་ར་ཕེབས་པའི་འཕགས་པའི་བྱིན་རླབས་ཀྱིས་ངོ་མཚར་
བ་བྱུང་ཚུལ་དང་། ལྷ་སའི་གསེར་ཐོག་གི་རབ་གནས་ལ་ཡོངས་ཚུལ་ཙམ་བྲིས་ན་རྒྱས་བསྡུས་འཚམ་པར་མངོན་
ནོ། །ཨེ་མ་སྲིད་པའི་མེ་ལོང་ངོས། །སྐྱེས་རབས་གཟུགས་བརྙན་གྲངས་མེད་པ། །ཤར་
བའི་ངོ་མཚར་ལྟད་མོ་ལ། །བློ་ལྡན་ཕལ་ཆེར་ཡེངས་སམ་སྙམ། །སྙན་ངག་སྲད་བུ་
ལ་བརྒྱུས་པའི། །དོན་གྱི་རིན་ཆེན་ཕྲེང་བ་འདི། །དཔྱོད་ལྡན་མཛེས་བྱེད་མགུལ་
རྒྱན་དུ། །བློ་གྲོས་བི་ཤྭ་ཀརྨས་སྤེལ། །དགེ་དེས་འགྲོ་ཀུན་མ་ལུས་པ། །ཕྱག་ན་པདྨས་
469

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
རྗེས་བཟུང་སྟེ། །གྲུ་འཛིན་དག་པའི་ཞིང་ཁམས་སུ། །བདེ་ཆེན་དཔལ་ལ་སྤྱོད་པར་
ཤོག །ཅེས་འཁྲུངས་རབས་ཞལ་ཐང་གྲ་རྩར་ལ། བླ་མ་སོ་སོའི་མཛད་པ་འགངས་
ཆེ་བ་འགའ་ཞིག་གི་ཞིང་བཀོད་ས་བོན་གྱི་ཐོ་དང་། དེ་ཁའི་བསྡུས་དོན་གྱི་ཚིགས་
བཅད་ཐང་གར་བྲིས་ཆོག་པའི་རྩིས་དང་བཅས་པ་འདི་ནི། སྦུས་སྲང་པ་དཀོན་
གཉེར་སྨྱོན་པས་བསྐུལ་བའི་ངོར། ཟ་ཧོར་གྱི་བནྡེས་ཕོ་བྲང་ཆེན་པོ་པོ་ཏ་ལར་སྦྱར་
བའི་ཡི་གེ་པ་ནི་ངག་དབང་དགེ་ལེགས་སོ།། །།འདི་དང་ཐུགས་རྒྱུད་གཅིག་པ་འགའ་ཞིག་
ཕྱོགས་གཅིག་ཏུ་བསྡེབས་པ་ཡིན